Fostul prefect de Gorj, Dan Morega, sfidează din nou legea. Pentru a șasea oară, bărbatul ar fi fost prins la volan fără permis, semn că nici controlul judiciar nu îl sperie. Mai mult, a accidentat și o mașină.
Fostul prefect de Gorj Dan Ilie Morega a fost implicat joi seara într-un accident rutier. El este la al șaselea dosar penal pentru conducere fără permis
"La data de 21 martie a.c., polițiști din cadrul Biroului Rutier Târgu Jiu s-au sesizat din oficiu cu privire la faptul că un bărbat, în vârstă de 78 de ani, din Târgu Jiu, în timp ce conducea un autoturism pe strada Fântânii din municipiu, a fost implicat într-un eveniment rutier soldat cu pagube materiale. În urma verificărilor efectuate de polițiști, a reieșit faptul că bărbatul avea permisul de conducere retras, de la data de 6 februarie a.c.", a precizat IPJ Gorj.
Fostul prefect s-a ales cu un dosar penal pentru conducere fără permis. Poliția a sesizat Parchetul în legătură cu acest caz iar acum fostul prefect riscă să ajungă în arest sau să fie arestat la domiciliu.
Sursa: Realitatea de Gorj